|  |  |  |  |
| --- | --- | --- | --- |
|  |  |  |  |
|  | | | |
| **Akcinė bendrovė „KAUNO ENERGIJA “** | | | |
|  | | | |

**ATVIRO KONKURSO SĄLYGOS**

**SUSKYSTINTOS NAFTOS DUJOS (SND) / PROPANAS**

**I SKYRIUS**

**BENDROSIOS NUOSTATOS**

1. AB „Kauno energija“ (toliau – Įsigyjančioji organizacija) numato pirkti suskystintas naftos dujas / propaną – 54 000 kg (penkiasdešimt keturis tūkstančius kg).
2. Pirkimas vykdomas atviro konkurso (toliau – Konkursas) būdu, vadovaujantis Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis (toliau – Taisyklės), patvirtintomis Lietuvos Respublikos Vyriausybės 2003 m. kovo 3 d. nutarimu Nr. 277 ((aktuali redakcija), kitais Lietuvos Respublikos teisės aktais bei šiomis Konkurso sąlygomis (toliau – Sąlygos).
3. Sąlygos patvirtintos AB „Kauno energija“ Suskystintų naftos dujų (SND) / propano pirkimų vykdymo komisijos 2021-07-02 (posėdžio protokolo Nr. P-106-360) sprendimu.
4. Vartojamos pagrindinės sąvokos, apibrėžtos Taisyklėse.
5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl Sąlygų, vadovaujamasi racionalumo principu.
6. Įsigyjančioji organizacija yra pridėtinės vertės mokesčio (toliau – PVM) mokėtoja.
7. Visos pirkimo sąlygos nustatytos pirkimo dokumentuose, kuriuos sudaro:
   1. skelbimas apie pirkimą;
   2. Sąlygos (kartu su priedais);
   3. dokumentų paaiškinimai (patikslinimai), taip pat atsakymai į tiekėjų klausimus (jeigu bus);
   4. kita Įsigyjančiosios organizacijos interneto svetainėje pateikta informacija.
8. Bet kokia informacija, Sąlygų paaiškinimai, pranešimai ar kitas Įsigyjančiosios organizacijos ir tiekėjo susirašinėjimas yra vykdomas tik el. paštu, taip pat skelbiami Įsigyjančiosios organizacijos interneto svetainėje adresu www.kaunoenergija.lt.

**II SKYRIUS**

**PIRKIMO OBJEKTAS**

1. Pirkimo objektas – siekiant aprūpinti kuru mobilią 0,4 MW katilinę (toliau – Katilinė), skirtą šilumos gamybai vasaros metu, vykdant šilumos tiekimo trasų remontą, perkamos suskystintos naftos dujos / propanas (toliau – Kuras), kurio paskirtis – karšto vandens gamyba.
2. Preliminarus planuojamas Kuro kiekis – 54 000 kg (penkiasdešimt keturi tūkstančiai kg). Įsigyjančioji organizacija neįsipareigoja nupirki maksimalų Kuro kiekį.
3. Kuro sudėtis ir kokybė turi atitikti Techninėje specifikacijoje (Sąlygų 1 priedas) nurodytus reikalavimus.
4. Kuro tiekimo terminas 12 (dvylika) mėnesių nuo Sutarties įsigaliojimo.
5. Kuras balionuose pristatomas į šalia Katilinės sumontuotą metalinę aikštelę ir patalpinamas į tiekėjo pateiktą spintinį grupinį suskystintų dujų balionų įrenginį (toliau – Dujų saugykla).
6. Kuras pristatomas balionuose po 33 kg. Balionų iškrovimas į Dujų saugyklą ir pajungimas prie katilinės dujotiekio įeina į Kuro tiekimo apimtis.
7. Katilinės vieta (adresas) – Kauno miesto teritorija, adresas tikslinamas pagal tai, kur vyks šilumos tiekimo trasų remonto darbai.
8. Kuro tiekimas vykdomas pagal su Konkurso nugalėtoju pasirašytą pirkimo–pardavimo sutartį (toliau – Sutartis).
9. Pasiūlyme (Sąlygų 2 priedas) tiekėjai pateikia 1 (vieno) kg Kuro kainą su transportavimo išlaidomis iki Katilinės, balionų iškrovimo, pajungimo ir dujų saugyklos naudojimo išlaidomis.
10. Pasiūlymas pateikiamas pilnai apimčiai ir į dalis neskirstomas, pateikti alternatyvių pasiūlymų neleidžiama.

**III SKYRIUS**

**KVALIFIKACINIAI REIKALAVIMAI**

1. Tiekėjas, dalyvaujantis pirkime, turi atitikti lentelėje nurodytus minimalius kvalifikacijos reikalavimus ir kartu su pasiūlymu pateikti atitikimą įrodančius dokumentus (bus vertinami tik galimo laimėtojo pateikti atitikimą kvalifikaciniams reikalavimams įrodantys dokumentai):

| Eil. Nr. | Kvalifikaciniai reikalavimai tiekėjams | Kvalifikacinius reikalavimus įrodantys dokumentai |
| --- | --- | --- |
| 1. | Tiekėjas turi teisę verstis mažmenine Kuro prekyba. | Lietuvos Respublikos energetikos ministerijos licencijos ar savivaldybės leidimas verstis mažmenine suskystintų naftos dujų prekyba. |
|  | Tiekėjasnėra bankrutavęs, likviduojamas, su kreditoriais nėra sudaręs taikos sutarties, nėra sustabdęs ar apribojęs savo veiklos, arba jo padėtis pagal šalies, kurioje jis registruotas, įstatymus nėra tokia pati ar panaši, nėra iškelta restruktūrizavimo, bankroto byla arba bankroto procesas nėra vykdomas ne teismo tvarka, neinicijuotos priverstinio likvidavimo ar susitarimo su kreditoriais procedūros arba jam nėra vykdomos analogiškos procedūros pagal šalies, kurioje jis registruotas, įstatymus. | 1. Jeigu tiekėjas yra fizinis asmuo, registruotas Lietuvos Respublikoje, Valstybės įmonės Registrų centro išduotas išrašas ar šios įmonės Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotas išrašas iš teismo sprendimo, jei toks yra.  Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti šiame reikalavime nurodytų dokumentų. Įsigyjančioji organizacija duomenis tikrina paskutinę pasiūlymų pateikimo termino dieną, nurodytą skelbime.  Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą.  Nurodytas dokumentas turi būti išduotas ne anksčiau kaip 60 (šešiasdešimt) dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.  2. Tiekėjo deklaracija (Sąlygų 4 priedas), patvirtinanti, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, arba atitinkamos užsienio šalies institucijos išduotas dokumentas, patvirtinantis, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia priverstinio likvidavimo procedūros ar susitarimo su kreditoriais arba jo padėtis pagal šalies, kurioje jis registruotas, įstatymus nėra tokia pati ar panaši, arba priesaikos ar oficiali deklaracija, jei atitinkamoje šalyje neišduodamas minėtas dokumentas arba jis neapima visų keliamų klausimų. |

1. Įsigyjančioji organizacija atmeta tiekėjo pasiūlymą, jeigu Pirkimo komisija, nustato, kad jis pateikė netikslius arba neišsamius kvalifikacinius duomenis ir jeigu Įsigyjančiosios organizacijos paprašytas tiekėjas ne vėliau kaip per 3 (tris) darbo dienas po tokio prašymo tiekėjui pateikimo nepašalino šių trūkumų. Tiekėjui per nustatytą terminą nepateikus Įsigyjančiosios organizacijos prašyme nurodytų duomenų, Įsigyjančioji organizacija ne vėliau kaip per 2 (dvi) darbo dienas nuo sprendimo apie tiekėjo pasiūlymo atmetimą apie tai raštu informuoja tiekėją.

**IV SKYRIUS**

**RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS**

1. Tiekėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami), neatsižvelgiant į ryšio su tais ūkio subjektais teisinį pobūdį.
2. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos ir (arba) profesinės patirties (jeigu tokie reikalavimai keliami).
3. Jeigu tiekėjas remiasi kito ūkio subjekto pajėgumais, jis, teikdamas pasiūlymą, turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), kad jis turės reikiamus išteklius, sutartis su tiekėju ir pan.
4. Tiekėjas, ketinantis pasitelkti subtiekėjus, kartu su pasiūlymu turi pateikti subtiekėjų sutikimą (Sąlygų 3 priedas).
5. Tiekėjas savo pasiūlyme privalo nurodyti:
   1. ūkio subjektus, kurių pajėgumais remiasi tiekėjas, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). Šiais ūkio subjektais laikomi ir ekspertai, kurie pirkimo laimėjimo ir Sutarties sudarymo atveju bus įdarbinti tiekėjo;
   2. jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. Tačiau, jeigu pasiūlyme nurodytas ūkio subjektas netenkina jam keliamų reikalavimų, jis per pirkimo komisijos nustatytą terminą elektroniniu paštu gali būti pakeičiamas reikalavimus atitinkančiu ūkio subjektu.
6. Jeigu tiekėjas Sutarties vykdymui ketina pasitelkti subtiekėjus (kurių pajėgumais tiekėjas nesiremia) ir jie yra žinomi pasiūlymo pateikimo dienai, tai pasiūlyme privalo nurodyti kokiai Sutarties daliai ir kokius subtiekėjus jis ketina pasitelkti. Jeigu tokie subtiekėjai nežinomi, tai tiekėjas šią informaciją galės nurodyti vėliau, jei bus nustatytas laimėtoju ir su juo bus sudaroma Sutartis.
7. Įsigyjančioji organizacija neriboja tiekėjų galimybės pasitelkti subtiekėjus ir (arba) tiekėjų grupės narius. Tiekėjas privalo informuoti apie minėtos informacijos pasikeitimus. Kartu su informacija apie keičiamus pasiūlyme nurodytus subtiekėjus, kuriems buvo keliami kvalifikaciniai reikalavimai, pateikiami kvalifikaciją patvirtinantys dokumentai.

**V SKYRIUS**

**TIEKĖJŲ GRUPĖS DALYVAVIMAS PIRKIME**

1. Jei pirkime dalyvauja tiekėjų grupė, ji pasiūlyme turi pateikti jungtinės veiklos sutarties (toliau – JVS) kopiją. JVS turi būti nurodyta:
   1. tiekėjų grupės sudėtis ir kiekvieno tiekėjų grupės nario įsipareigojimai vykdant numatomą su Įsigyjančiąja organizacija sudaryti Sutartį, šių įsipareigojimų vertės dalis, išreikšta procentiniu dydžiu, įeinanti į bendrą Sutarties vertę;
   2. solidari visų JVS šalių atsakomybė už iš Konkurso ar Sutarties kylančių prievolių Įsigyjančiajai organizacijai ir įsipareigojimų nevykdymą (įskaitant ir tokius iš Sutarties kylančius bendrus įsipareigojimus, kurie savo esme tęstųsi ilgiau nei Sutarties ar JVS terminas);
   3. JVS narys, atstovaujantis tiekėjų grupę (su kuriuo Įsigyjančioji organizacija turėtų tvarkyti bendrus reikalus, susijusius su Konkursu: bendrauti pasiūlymo vertinimo metu kylančiais klausimais, teikti su pasiūlymo įvertinimu susijusią informaciją ir pasirašyti Sutartį);
   4. JVS narys, įgaliotas teikti sąskaitas atsiskaitymams (mokėjimai bus atliekami tik vienam iš JVS narių) ir pasirašyti su Sutarties įgyvendinimu susijusius dokumentus.
2. Įsigyjančioji organizacija nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti Sutartį, ši tiekėjų grupė įgytų tam tikrą teisinę formą.

**VI SKYRIUS**

**PASIŪLYMŲ RENGIMO REIKALAVIMAI**

1. Tiekėjo teikiamas pasiūlymas turi atitikti Techninės specifikacijos (Sąlygų 1 priedas) reikalavimus.
2. Pateikdamas pasiūlymą tiekėjas sutinka su šiomis Sąlygomis ir patvirtina, kad Sąlygos jam aiškios ir suprantamos, o jo pasiūlyme pateikta informacija yra teisinga ir apima viską, ko reikia Sutarties įvykdymui.
3. Tiekėjas pasiūlymą privalo pateikti pagal Sąlygų 2 priede pateiktą formą. Pasiūlymas turi būti pateiktas raštu užklijuotame voke. Ant voko turi būti užrašytas Įsigyjančiosios organizacijos pavadinimas ir adresas, pirkimo pavadinimas, tiekėjo pavadinimas ir adresas. Ant voko taip pat turi būti užrašas „Neatplėšti iki **2021 m. liepos 19 d. d. 9.00 val**.“ Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke ar gautas pavėluotai.
4. Pasiūlymas turi būti pasirašytas tiekėjo vadovo arba jo įgalioto asmens. Jeigu pasiūlymą pasirašo įgaliotas asmuo, tokiu atveju tiekėjas kartu su pasiūlymu privalo pateikti įgaliojimą, suteikiantį teisę pasirašyti pasiūlymą.
5. Pasiūlymo lapai su priedais turi būti sunumeruoti, sutvirtinti tarpusavyje taip, kad negalima būtų jų išardyti nepaliekant tokį išardymą patvirtinančių žymių (pavyzdžiui, surišti ar sutvirtinti kniedėmis, tai yra sutvirtinti tarpusavyje), ir paskutinio lapo antrojoje pusėje patvirtinti tiekėjo ar jo įgalioto asmens parašu. Pasiūlymo (su priedais) paskutinio lapo antrojoje pusėje turi būti nurodytas tiekėjo ar jo įgalioto asmens vardas ir (ar) padėtas antspaudas (jeigu jie turi antspaudą), nurodyta pavardė, pareigos (jeigu jos yra) ir pasiūlymo lapų skaičius.
6. Tiekėjo pasiūlymas bei kita korespondencija pateikiama lietuvių kalba. Jeigu atitinkami dokumentai yra išduoti kita kalba, turi būti pateiktas vertėjo parašu patvirtintas vertimas į lietuvių kalbą.
7. Užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „*Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo*“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.
8. Pasiūlymą sudaro tiekėjo pateiktų dokumentų visuma:
   1. užpildyta pasiūlymo forma, parengta pagal Sąlygų 2 priedą;
   2. Sąlygose nurodytus, minimalius reikalavimus pagrindžiantys, dokumentai;
   3. suskystintų naftos dujų gamyklos – gamintojos arba suskystintas naftos dujas sandėliuojančios, arba parduodančios įmonės kokybės pažymėjimas, išduotas nustatyta tvarka įsteigtos ar įgaliotos dujų tyrimo laboratorijos, įrodantis, kad Kuras atitinka techninės specifikacijos reikalavimus;
   4. įgaliojimas, jeigu pasiūlymą pasirašo ne pats tiekėjas, o jo įgaliotas asmuo;
   5. subtiekėjų sutikimai, jeigu tiekėjas numato Sutarčiai vykdyti pasitelkti subtiekėjus (Sąlygų 3 priedas);
   6. JVS kopija, jeigu Konkurse dalyvauja tiekėjų grupė;
   7. Tiekėjo deklaracija (Sąlygų 4 priedas);
   8. kita Sąlygose prašoma informacija ir (ar) dokumentai.
9. Tiekėjas gali pateikti tik vieną pasiūlymą – individualiai arba kaip tiekėjų grupės narys. Tiekėjui neleidžiama pateikti alternatyvių pasiūlymų. Jeigu tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus, visi tokie pasiūlymai bus atmesti. Šis apribojimas taikomas ir Taisyklių 9.11 punkte (susijusios įmonės) nurodytiems tiekėjams, priklausantiems susijusių įmonių grupei, t. y. visi asmenys, susiję Taisyklėse nurodytais būdais, gali pateikti tik vieną pasiūlymą dėl to paties pirkimo objekto. Jeigu tokį pasiūlymą pateikia bent vienas iš tokių tiekėjų, kiti susiję asmenys dėl šio pirkimo objekto pateikti pasiūlymų negali. Jeigu atskirus pasiūlymus pateikia tiekėjai, tarpusavyje susiję pagal Taisyklių 9.11 punkte nurodytus kriterijus, vėliau pasiūlymą pateikusio tiekėjo dokumentai atmetami kaip neatitinkantys Taisyklėmis nustatytos sąlygos.
10. Pasiūlyme nurodoma kaina turi būti išreikšta ir apskaičiuota taip, kaip nurodyta Pasiūlymo formoje (Sąlygų 2 priedas).
11. Apskaičiuojant kainą, turi būti atsižvelgta į Techninėje specifikacijoje (Sąlygų 1 priedas) nurodytus reikalavimus. Į kainą turi būti įskaityti visi mokesčiai ir visos tiekėjo išlaidos. Pasiūlymo kaina nurodoma ir skaičiais, ir žodžiais.
12. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
13. Pasiūlymas turi būti pateiktas raštu iki **2021 m. liepos 19 d. 9.00 val.** (Lietuvos Respublikos laiku) atsiuntus jį paštu, per kurjerį, ar tiesiogiai pristačius šiuo adresu: Raudondvario pl. 84, Kaunas, Lietuva, 102 kabinetas.
14. Tiekėjai pasiūlyme turi nurodyti, kokia pasiūlyme pateikta informacija yra konfidenciali, tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Įsigyjančioji organizacija, pirkimo komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.
15. Pasiūlymas turi galioti 90 (devyniasdešimt) dienų nuo pasiūlymo pateikimo galutinio termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta šiame punkte. Kol nesibaigė pasiūlymų galiojimo laikas, Įsigyjančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstami galiojančiais, jeigu Įsigyjančioji organizacija juos gauna prieš pasiūlymų pateikimo terminą. Vėliau toks pakeitimas arba pranešimas, kad pasiūlymas atšaukiamas, nebus pripažįstamas galiojančiu.

**VII SKYRIUS**

**PASIŪLYMŲ GALIOJIMO UŽTIKRINIMAS**

1. Įsigyjančioji organizacija nereikalauja pasiūlymo galiojimo užtikrinimo.

**VIII SKYRIUS**

**SĄLYGŲ PAAIŠKINIMAS IR PATIKSLINIMAS**

1. Įsigyjančioji organizacija neketina rengti susitikimų su tiekėjais dėl pirkimo dokumentų paaiškinimo.
2. Sąlygos gali būti paaiškinamos, patikslinamos tiekėjų iniciatyva, jiems raštu kreipiantis į Įsigyjančiąją organizaciją. Prašymai paaiškinti Sąlygas gali būti pateikiami Įsigyjančiajai organizacijai raštu ne vėliau kaip likus 6 (šešioms) darbo dienoms iki pasiūlymų pateikimo termino pabaigos. Tiekėjai turėtų pateikti klausimus ar prašyti paaiškinti Sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
3. Atsakydama į kiekvieną tiekėjo raštu pateiktą prašymą paaiškinti Sąlygas, jeigu jis buvo pateiktas ne vėliau kaip likus 6 (šešioms) darbo dienoms iki pasiūlymų pateikimo termino pabaigos, arba aiškindama, tikslindama Sąlygas savo iniciatyva, Įsigyjančioji organizacija turi paaiškinimus, patikslinimus išsiųsti visiems tiekėjams, kurie gavo Sąlygas, ne vėliau kaip likus 3 (trims) darbo dienoms iki pasiūlymų pateikimo termino pabaigos, bet nenurodo, kuris tiekėjas pateikė prašymą paaiškinti Sąlygas.
4. Įsigyjančioji organizacija, atsakydama į tiekėjo prašymą ar paaiškindama Sąlygas savo iniciatyva, skelbia tokius paaiškinimus interneto adresu, nurodytu pirkimo skelbime.
5. Tiesioginį ryšį su tiekėjais dėl pirkimo sąlygų paaiškinimo įgaliota palaikyti Viešųjų pirkimų skyriaus vyresnioji specialistė Živilė Drulytė, tel. (8 37) 30 59 06, el. paštas z.drulyte@kaunoenergija.lt, dėl pirkimo objekto – Technologijų ir ekonominės analizės skyriaus vyresnysis inžinierius Artūras Aladaitis, tel. (8 37) 30 58 08, mob. +370 687 98 477, el. paštas a.aladaitis@kaunoenergija.lt.
6. Įsigyjančioji organizacija bet kuriuo metu iki Sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti iš anksto (perkamas Kuras tapo nereikalingas, nėra lėšų už jį apmokėti, yra kitų nenumatytų aplinkybių). Apie pirkimo nutraukimą tiekėjai informuojami per 3 (tris) darbo dienas.

**IX SKYRIUS**

**VOKŲ SU PASIŪLYMAIS ATPLĖŠIMAS**

1. Vokų su pasiūlymais atplėšimo komisijos posėdis įvyks **2021 m. liepos 19 d. 9:00 val.** adresu Raudondvario pl. 84, Kaunas, 102 kab.
2. Vokų atplėšimo posėdyje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina ir pranešama, ar pateiktas pasiūlymas yra patvirtintas tiekėjo ar jo įgalioto asmens parašu. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais. Vokų atplėšimo procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat pirkimus kontroliuojančių institucijų atstovai. Vokai atplėšiami ir tuo atveju, jei į posėdį, kuriame atplėšiami vokai, neatvyksta pasiūlymus pateikę tiekėjai arba jų įgalioti atstovai.
3. Tiekėjas ar jo įgaliotas atstovas, ketinantis dalyvauti vokų atplėšimo posėdyje, turi pateikti įgaliojimą ar kitą dokumentą, patvirtinantį jo teisę dalyvauti vokų atplėšimo posėdyje. Šis dokumentas pateikiamas komisijai iki posėdžio pradžios / posėdžio pradžioje.
4. Kiekvienas vokų atplėšimo posėdyje dalyvaujantis tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija, Įsigyjančioji organizacija negali tretiesiems asmenims atskleisti pateiktos tiekėjo informacijos, kurios konfidencialumą nurodė tiekėjas. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai. Pasiūlyme nurodyta prekių, paslaugų ar darbų kaina, išskyrus jos sudedamąsias dalis, nėra laikoma konfidencialia informacija.
5. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja raštu.
6. Tolesnes pasiūlymų nagrinėjimo, vertinimo ir palyginimo procedūras atlieka komisija, tiekėjams ar jų įgaliotiems atstovams nedalyvaujant.

**X SKYRIUS**

**PASIŪLYMŲ NAGRINĖJIMAS, VERTINIMAS IR PALYGINIMAS**

1. Įsigyjančioji organizacija gali prašyti, kad tiekėjai paaiškintų savo pasiūlymus. Tačiau ji negali prašyti, siūlyti arba leisti pakeisti pasiūlymo turinio esmės.
2. Komisija gali atmesti visus pateiktus pasiūlymus, jeigu visų tiekėjų buvo pasiūlytos per didelės, Įsigyjančiajai organizacijai nepriimtinos kainos.
3. Komisija atmeta pasiūlymą, jeigu:
   1. pasiūlymą pateikęs tiekėjas neatitinka pirkimo dokumentuose nustatytų kvalifikacijos reikalavimų arba Įsigyjančiosios organizacijos prašymu nepatikslina pateiktų netikslių ar neišsamių duomenų apie savo kvalifikaciją;
   2. pasiūlymą pateikęs tiekėjas neatitiko Sąlygose nustatytų reikalavimų;
   3. pateiktas pasiūlymas neatitiko Sąlygose nustatytų reikalavimų arba tiekėjas pateikė klaidingus duomenis;
4. Komisija vertina ir palygina tik pirkimo dokumentų reikalavimus atitinkančius tiekėjų pasiūlymus. Priimant sprendimą dėl pasiūlymo pripažinimo laimėjusiu, įvertinami pateikti tiekėjų pasiūlymai, atmetami pirkimo dokumentuose nustatytų reikalavimų neatitinkantys pasiūlymai ir priimamas sprendimas dėl pasiūlymo pripažinimo laimėjusiu.
5. Įsigyjančiosios organizacijos neatmesti pasiūlymai vertinami pagal mažiausios kainos kriterijų, t. y. bendrą pasiūlymo kainą be PVM.
6. Pasiūlymų eilė nustatoma kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas tiekėjas, kurio vokas su pasiūlymais įregistruotas anksčiausiai. Pasiūlymų eilė nenustatoma, kai pasiūlymą pateikia tik vienas tiekėjas.
7. Pranešimas apie Konkursą laimėjusį pasiūlymą išsiunčiamas visiems pasiūlymus pateikusiems tiekėjams ne vėliau kaip per 5 (penkias) darbo dienas nuo komisijos sprendimo, dėl Konkursą laimėjusio pasiūlymo, priėmimo dienos.

**XI SKYRIUS**

**PIRKIMO SUTARTIES SUDARYMAS, KEITIMAS, NUTRAUKIMAS IR GINČŲ NAGRINĖJIMAS**

1. Sutartis sudaroma ir nutraukiama vadovaujantis Lietuvos Respublikos civiliniu kodeksu, Taisyklėmis ir Sąlygomis.
2. Įsigyjančioji organizacija privalo sudaryti Sutartį su tuo tiekėju, kurio pasiūlymas komisijos sprendimu pripažintas laimėjusiu. Pasiūlymą pateikusiam tiekėjui raštu pranešama, kad jo pasiūlymas pripažintas laimėjusiu, ir nurodomas laikas, iki kada reikia atvykti sudaryti Sutartį.
3. Sutartis turi būti sudaroma nedelsiant, bet ne anksčiau negu pasibaigia Sutarties atidėjimo terminas – ne trumpesnis kaip 5 (penkių) darbo dienų laikotarpis, kuris prasideda nuo Įsigyjančiosios organizacijos pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems tiekėjams dienos.
4. Jeigu tiekėjas, kuriam buvo pasiūlyta sudaryti Sutartį, raštu atsisako ją sudaryti, arba iki Įsigyjančiosios organizacijos nurodyto laiko neatvyksta sudaryti Sutarties, arba atsisako sudaryti Sutartį Sąlygose nustatytomis sąlygomis, laikoma, kad jis atsisakė sudaryti Sutartį. Tuo atveju Įsigyjančioji organizacija siūlo sudaryti Sutartį tiekėjui, kurio pasiūlymas komisijos sprendimu pripažintas pirmu po tiekėjo, atsisakiusio sudaryti Sutartį.
5. Kiekvienas pasiūlymą pateikęs tiekėjas, kuris mano, kad Įsigyjančioji organizacija nesilaikė Taisyklių ir pažeidė ar pažeis jo teisėtus interesus, turi teisę pareikšti Įsigyjančiajai organizacijai pretenziją. Pretenzija turi būti pareikšta raštu per 5 (penkias) darbo dienas nuo dienos, kurią tiekėjas sužino arba turi ir gali sužinoti apie tariamą savo teisių pažeidimą. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.
6. Įsigyjančioji organizacija, gavusi pretenziją, nedelsdama sustabdo pirkimo procedūrą, kol išnagrinėjama ši pretenzija ir priimamas sprendimas. Jeigu tiekėjo rašytinė pretenzija gaunama per Sutarties atidėjimo terminą, Įsigyjančioji organizacija privalo sustabdyti pirkimo procedūras iki išnagrinės šią pretenziją ir priims dėl jos sprendimą. Jeigu dėl pretenzijų nagrinėjimo pratęsiami Sutarties pasirašymo ar kiti pirkimo procedūrų terminai, apie tai Įsigyjančioji organizacija informuoja pasiūlymus pateikusius dalyvius, nurodydama terminų atidėjimo priežastį.
7. Sutartis įsigalioja nuo jos pasirašymo datos, bet ne anksčiau kaip 2021 m. liepos 20 d. ir galioja 12 (dvylika) mėnesių nuo įsigaliojimo dienos. Išnaudojus Sutarties kainą arba įsigijus maksimalų Kuro kiekį, Sutarties galiojimas baigiasi anksčiau termino.
8. Sudarant Sutartį negali būti didinama laimėjusio tiekėjo pasiūlymo kaina ar keičiamas jos nustatymo būdas ir pasiūlymo turinys.
9. Sudarius Sutartį, Įsigyjančioji organizacija kitiems pasiūlymus pateikusiems tiekėjams ne vėliau kaip per 3 (tris) darbo dienas išsiunčia pranešimus apie Sutarties sudarymą. Pranešime nurodoma, su kuo pasirašyta Sutartis ir Sutartyje nurodyta kaina.
10. Tiekėjas ne vėliau kaip per 5 (penkias) darbo dienas nuo Sutarties pasirašymo dienos turi pateikti Įsigyjančiajai organizacijai dokumentus, įrodančius kad tiekėjas apsidraudęs bendrosios civilinės atsakomybės draudimu dėl žalos trečiųjų asmenų turtui, sveikatai, gyvybei, padarytos vykdant veiklą – didmeninė ir mažmeninė prekyba suskystintomis dujomis.
11. Įsigaliojus Lietuvos Respublikos teisės aktams dėl PVM dydžio ir (ar) akcizo dydžio pasikeitimo, kuriais būtų keičiami PVM ar akcizų dydžiai, bendra Sutarties vertė tikslinama prie kainos be PVM ir (ar) akcizų pridedant naują PVM ir (ar) akcizą, šalims pasirašant Sutarties priedą. Pasikeitus kitiems mokesčiams, Sutarties kaina nekeičiama.
12. Įsigyjančioji organizacija apmoka už faktiškai patiektą Kuro kiekį per 30 (trisdešimt) dienų po krovinio važtaraščio pasirašymo bei PVM sąskaitos faktūros pateikimo. PVM sąskaita faktūra pateikiama tik pasirašius krovinio važtaraštį.
13. Tiekėjui ne dėl Įsigyjančiosios organizacijos kaltės nepateikus Kuro Sutartyje nustatytu terminu ir tvarka, Įsigyjančioji organizacija turi teisę be oficialaus įspėjimo pradėti skaičiuoti po 0,05 proc. dydžio delspinigius nuo bendros Sutarties kainos su PVM už kiekvieną termino praleidimo dieną.
14. Tiekėjas, vienašališkai nutraukęs Sutartį ne dėl Įsigyjančiosios organizacijos kaltės, ar Įsigyjančiajai organizacijai nutraukus Sutartį dėl tiekėjo kaltės, sumoka Įsigyjančiajai organizacijai 10 proc. dydžio baudą nuo bendros Sutarties kainos su PVM. Nurodytos baudos sumokėjimas neatleidžia tiekėjo nuo pareigos atlyginti Įsigyjančiajai organizacijai patirtus nuostolius dėl Sutarties nevykdymo arba netinkamo vykdymo.
15. Tiekėjui priskaičiuotos netesybos (delspinigiai, baudos) yra laikomos minimaliais neginčijamais Įsigyjančiosios organizacijos nuostoliais. Tiekėjui priskaičiuotos netesybos ir Įsigyjančiosios organizacijos dėl tiekėjo kaltės patirtos išlaidos (nuostoliai), tiekėjui nevykdant ar netinkamai vykdant sutartinius įsipareigojimus, yra išskaitomos iš tiekėjui mokėtinų sumų. Nesant mokėtinų sumų ar jų nepakankant, Įsigyjančioji organizacija turi teisę pateikti tiekėjui rašytinį reikalavimą dėl netesybų/nuostolių apmokėjimo, kurį jis turi įvykdyti per 30 (trisdešimt) dienų nuo rašytinio pareikalavimo pateikimo dienos.
16. Įsigyjančiajai organizacijai laiku nesumokėjus už Kurą, tiekėjui raštu pareikalavus, Įsigyjančioji organizacija įsipareigoja mokėti tiekėjui 0,05 proc. dydžio delspinigius nuo laiku neapmokėtos sumos su PVM už kiekvieną uždelstą dieną.
17. Sutarties vykdymo metu, kai subtiekėjai netinkamai vykdo įsipareigojimus tiekėjui, taip pat tuo atveju, kai subtiekėjai nepajėgūs vykdyti įsipareigojimų tiekėjui dėl iškeltos bankroto bylos, pradėtos likvidavimo procedūros ir panašios padėties, tiekėjas gali pakeisti subtiekėjus. Apie tai jis privalo informuoti Įsigyjančiąją organizaciją, nurodydamas subtiekėjo pakeitimo priežastis, siūlomus subtiekėjus ir jų atitikimą kvalifikacijos reikalavimams, jei tokie buvo keliami. Jeigu siūlomi subtiekėjai priimtini Įsigyjančiajai organizacijai, tuomet kartu su tiekėju įformina susitarimą dėl subtiekėjų pakeitimo, pasirašomą abiejų Sutarties šalių, kitu atveju, nurodomos nesutikimo priežastys. Susitarimas dėl subtiekėjų keitimo tampa neatskiriama Sutarties dalimi.
18. JVS nustatytų narių keitimas yra laikomas esminiu sutarties pažeidimu, išskyrus išimtis, numatytas Lietuvos Respublikos įstatymuose, ir gavus išankstinį raštišką Įsigyjančiosios organizacijos sutikimą.
19. Sudarius Sutartį, tačiau ne vėliau negu Sutartis pradedama vykdyti, tiekėjas privalo Įsigyjančiajai organizacijai pranešti tuo metu žinomus subtiekėjus (pavadinimus, kontaktinius duomenis ir jų atstovus). Tiekėjas taip pat privalo informuoti apie keičiamus subtiekėjus ar naujus subtiekėjus, kuriuos jis ketina pasitelkti vėliau, visu Sutarties vykdymo metu.
20. Nei viena iš Sutarties šalių neturi teisės perleisti trečiajai Sutarties šaliai savo teisių ar įsipareigojimų, atsirandančių iš Sutarties, be raštiško kitos Šalies sutikimo. Šiame punkte nustatytų reikalavimų nesilaikymas bus laikomas esminiu Sutarties pažeidimu.
21. Tiekėjas, be Įsigyjančiosios organizacijos rašytinio sutikimo sudaręs subtiekimo sutartį ar Sutarties vykdymo metu be tokio sutikimo pakeitęs subtiekėją, moka Įsigyjančiajai organizacijai 3 proc. baudą nuo bendros Sutarties kainos su PVM. Įsigyjančioji organizacija turi teisę suteikti sutikimą dėl subtiekėjo pasitelkimo ar subtiekėjo pakeitimo, tačiau toks sutikimas neatleidžia tiekėjo nuo šiame punkte nustatytos baudos sumokėjimo.
22. Jei Įsigyjančioji organizacija turi pagrįstų įtarimų, kad subtiekėjas yra nekompetentingas vykdyti nustatytas pareigas, jis gali reikalauti tiekėjo nedelsiant pakeisti kitu subtiekėju, kuris turėtų tinkamą ir Įsigyjančiajai organizacijai priimtiną kvalifikaciją, arba reikalauti, kad tiekėjas pats vykdytų subtiekėjui perduotus sutartinius įsipareigojimus.
23. Tiekėjas patvirtina, kad yra susipažinęs su AB „Kauno energija“ ir jos dukterinių įmonių korupcijos prevencijos politika, kuri viešai skelbiama Įsigyjančiosios organizacijos interneto svetainėje www.kaunoenergija.lt ir įsipareigoja laikytis jos nuostatų.
24. Tiekėjas patvirtina, kad yra susipažinęs su AB „Kauno energija“ privatumo politika, kuri viešai skelbiama Įsigyjančiosios organizacijos interneto svetainėje www.kaunoenergija.lt ir įsipareigoja laikytis jos nuostatų ta apimtimi, kuri reikalinga tinkamai asmens duomenų apsaugai užtikrinti.
25. Sutarties šalys įsipareigoja neatskleisti trečiosioms šalims informacijos, susijusios su Sutartimi ir jos vykdymu (išskyrus tą, kuri ir taip yra vieša) be raštiško išankstinio kitos šalies sutikimo, nebent tokios informacijos atskleidimas būtų privalomas pagal Lietuvos Respublikos įstatymus arba būtinas tam, kad būtų tinkamai įvykdyti įsipareigojimai pagal Sutartį. Kitos šalies sutikimas taip pat nereikalingas, teikiant informaciją audito įmonei ar kitiems profesionaliems konsultantams, atliekantiems šalies veiklos ar finansinių ataskaitų auditą bei Sutarties šalies akcininkui, jeigu tokia informacija ir dokumentai, įskaitant informaciją ir dokumentus, susijusius su šalies komercine (gamybine) paslaptimi ir konfidencialia informacija, akcininkui būtini vykdant kituose teisės aktuose numatytus reikalavimus ir akcininkas užtikrina tokios informacijos ir dokumentų konfidencialumą.
26. Kitas sąlygas Sutarties šalys aptaria Sutartyje.

**XII SKYRIUS**

**BAIGIAMOSIOS NUOSTATOS**

1. Jeigu Įsigyjančioji organizacija nesilaiko Sąlygų ir Taisyklių, nevykdo kitų teisės aktų nustatytų reikalavimų ar pažeidžia tiekėjo teises, tiekėjas turi teisę įstatymų nustatyta tvarka kreiptis į teismą ir išieškoti padarytus nuostolius.
2. Jei tiekėjas nesilaiko Sąlygų ir Taisyklių, nevykdo kitų teisės aktų nustatytų reikalavimų, Įsigyjančioji organizacijas įstatymų nustatyta tvarka gali kreiptis į teismą ir išieškoti iš tiekėjo padarytus nuostolius.

PRIDEDAMA:

1 priedas – Suskystintų naftos dujų (SND) / propano pirkimo techninė specifikacija, 2 lapai;

2 priedas – Pasiūlymo forma, 2 lapai;

3 priedas – Subtiekėjo sutikimo forma, 1 lapas;

4 priedas – Tiekėjo deklaracija, 1 lapas.

|  |
| --- |
| Akcinė bendrovė, Raudondvario pl. 84, 47179 Kaunas  Duomenys kaupiami ir saugomi Juridinių asmenų registre, kodas 235014830, PVM kodas LT350148314 |
| Atsiskaitomoji sąskaita LT607044060002866144 AB SEB bankas |